pythainlp/thai-wiki-dataset-v3 huggingface dataset:
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมชาย

การแข่งขันรอบคัดเลือกชายสำหรับกีฬาแฮนด์บอลในโอลิมปิกฤดูร้อน 2024 จะจัดขึ้นระหว่างเดือนพฤศจิกายน พ.ศ. 2565 ถึง 2567 กำหนดโควตาให้กับ 12 ทีม สำหรับการแข่งขันจากรายการแข่งขัน ได้แก่ เจ้าภาพโอลิมปิก, แชมป์โลก, แชมป์ระดับทวีป 4 ทีม (แอฟริกา, ยุโรป, เอเชียและโอเชียเนีย และอเมริกา) และ 6 ทีม จากการแข่งขันรอบคัดเลือกโอลิมปิกระดับโลก ตามลำดับ
== สรุปผล ==
== อ้างอิง ==
แฮนด์บอล
กีฬาแฮนด์บอลในโอลิมปิกฤดูร้อน
แฮนด์บอลในปี พ.ศ. 2567
2024
กีฬาแฮนด์บอลในโอลิมปิกฤดูร้อน 2024 – รอบคัดเลือกทีมหญิง

การแข่งขันรอบคัดเลือกหญิงสำหรับกีฬาแฮนด์บอลในโอลิมปิกฤดูร้อน 2024 จะจัดขึ้นระหว่างเดือนพฤศจิกายน พ.ศ. 2565 ถึง 2567 กำหนดโควตาให้กับ 12 ทีม สำหรับการแข่งขันจากรายการแข่งขัน ได้แก่ เจ้าภาพโอลิมปิก, แชมป์โลก, แชมป์ระดับทวีป 4 ทีม (แอฟริกา, ยุโรป, เอเชียและโอเชียเนีย และอเมริกา) และ 6 ทีม จากการแข่งขันรอบคัดเลือกโอลิมปิกระดับโลก ตามลำดับ
== สรุปผล ==
== อ้างอิง ==
แฮนด์บอล
กีฬาแฮนด์บอลในโอลิมปิกฤดูร้อน
แฮนด์บอลในปี พ.ศ. 2567
2024
แฮนด์บอลชายชิงแชมป์โลก 2023

แฮนด์บอลชายชิงแชมป์โลก 2023 จะเป็นการแข่งขันกีฬาแฮนด์บอลของทีมชายครั้งที่ 28 ซึ่งจัดโดยสหพันธ์แฮนด์บอลนานาชาติ โดยจะจัดขึ้นที่ประเทศโปแลนด์และสวีเดน ตั้งแต่วันที่ 11 ถึง 29 มกราคม พ.ศ. 2566 เดนมาร์ก เป็นแชมป์เก่า 2 สมัย โดยชนะการแข่งขันในปี ค.ศ. 2019 และ 2021
== สนามแข่งขัน ==
การแข่งขันจะจัดขึ้นใน 9 เมือง (4 เมืองในโปแลนด์และ 5 เมืองในสวีเดน) ได้แก่ คราคูฟ, กดัญสก์, คาโตวีตเซ, พวอค, สตอกโฮล์ม, มัลเมอ, โกเธนเบิร์ก, เยินเชอปิง และ  คริสเตียนสตัด การแข่งขันนัดเปิดสนามจะจัดขึ้นที่คาโตวีตเซ ส่วนนัดชิงชนะเลิศจะจัดขึ้นที่สตอกโฮล์ม
== อ้างอิง ==
== แหล่งข้อมูลอื่น ==
เว็บไซต์หลัก 
เว็บไซต์ IHF
แฮนด์บอล
วัดพระธาตุน้อย

วัดพระธาตุน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตากตก อำเภอบ้านตาก จังหวัดตาก
วัดพระธาตุน้อยตั้งวัดเมื่อวันที่ 29 มกราคม  พ.ศ. 2312 เนื่องจากมีเจดีย์เก่าแก่อยู่เป็นสัญลักษณฺ์ จึงเรียกว่า "วัดพระธาตุน้อย" ไม่ทราบผู้ใดสร้างขึ้นไว้มีสภาพทรุดโทร่ม ต่อมาประชาชนได้ร่วมใจทำการบูรณพัฒนาขึ้นมาหลายอย่างจนมั่นคงตามสมควร ตามที่ปรากฎอยู่ในปัจจุบัน ตามตำนานเล่าว่านางบัวเหลียวลูกสาวของเศรษฐีสุรังกะวัตถีผู้สร้างพระบรมธาตุ (ตำบลเกาะตะเภา) ได้นำสิ่งก่อสร้างที่เหลือจากการก่อสร้างพระบรมธาตุนำมาสร้างพระธาตุองค์เล็ก ๆ บนเนินแห่งนี้ จึงเรียกว่า "พระธาตุน้อย"
พื้นที่ตั้งวัดเป็นที่เนินสูงเป็นหิน วิหารเก่าแก่มีลวดลายสวยงาม องค์พระธาตุได้บรรจุพระเกศาของพระพุทธเจ้าไว้ในผอบทองเหลือง ชาวบ้านได้ช่วยกันสร้างเจดีย์ให้สูงขั้น แล้วบรรจุพระเกศาธาตุไว้ส่วนบนให้เป็นที่สักการบูชา ในอดีตมีประเพณีรขี้นธาตุจากผู้คนหลายหมู่บ้านของเมืองตาก แต่ภายหลังได้ละทิ้งไปเสียนานจึงเริ่มมีการฟื้นฟูใหม่อีกครั้งในเดือนเก้า นอกจากนั้นวัดยังมีหอระฆังที่สร้างด้วยไม้
==อ้างอิง==
พระธาตุน้อย
โบราณสถานในจังหวัดตาก
พระเจ้าพีล่อโก๊ะ

พระเจ้าพีล่อโก๊ะ (c=皮邏閣|p=Pí luó gé, อี๋:  อี๋พินอิน: pi lorp guurp) เป็นขุนหลวงแห่งเหม่งแซ(蒙舍詔)ที่ 4 และปฐมกษัตริย์แห่งน่านเจ้า เป็นพระโอรสของพระเจ้าเชงโลพี ทรงครอง ราชย์ช่วงปี พ.ศ. 1271–1291 (ค.ศ. 728–748)
พระเจ้าพีล่อโก๊ะและขุนบรมราชาธิราชอาจเป็นคนเดียวกัน
== อ้างอิง ==
พระมหากษัตริย์น่านเจ้า
สุขนาฏกรรมมืด

สุขนาฏกรรมมืด, ตลกหนัก หรือ ตลกร้าย (black comedy, dark comedy, morbid humor หรือ gallows humor) เป็นรูปแบบหนึ่งของแนวสุขนาฏกรรม ที่ทำให้ประเด็นละเอียดอ่อนที่โดยทั่วไปถือเป็นเรื่องต้องห้ามให้กลายเป็นเรื่องขบขัน โดยเฉพาะเรื่องที่ปกติถือว่าร้ายแรงหรือเจ็บปวดที่จะพูดคุย นักเขียนและนักแสดงตลกมักใช้เป็นเครื่องมือในการเสาะหาประเด็นหยาบคายโดยกระตุ้นความไม่สบายใจ ความคิดรุนแรง และสร้างความสนุกสนานให้กับผู้ชม ตัวอย่างเช่นในบันเทิงคดี  คำว่า สุขนาฏกรรมมืด สามารถหมายถึงแนวเรื่องที่มีตลกร้ายเป็นองค์ประกอบหลัก แก่นเรื่องยอดนิยมของแนวเรื่องนี้ได้แก่ ความตาย อาชญากรรม ความยากจน การฆ่าตัวตาย สงคราม ความรุนแรง การก่อการร้าย การเลือกปฏิบัติ โรคภัยไข้เจ็บ การเหยียดเชื้อชาติ การกีดกันทางเพศ และเรื่องเพศสภาพของมนุษย์
สุขนาฏกรรมมืดแตกต่างจากบลูคอเมดี (blue comedy) ซึ่งเน้นไปที่หัวข้อหยาบคาย เช่น การเปลือย เพศ และของเหลวในร่างกาย และแตกต่างจากความลามกอย่างตรงไปตรงมา คำว่าสุขนาฏกรรมมืด หรือ black comedy เป็นคำที่ค่อนข้างกว้างซึ่งครอบคลุมอารมณ์ขันที่เกี่ยวข้องกับเรื่องที่ร้ายแรงหลายอย่าง ส่วนคำว่า gallows humor  (ความหมายโดยตรงคือ "อารมณ์ขันที่ตะแลงแกง") มีแนวโน้มที่จะใช้โดยเฉพาะในเรื่องที่เกี่ยวข้องกับความตายหรือสถานการณ์ที่ชวนให้นึกถึงการตาย บางครั้งตลกร้ายอาจเกี่ยวข้องกับงานแนววิลักษณ์ นักวิจารณ์วรรณกรรมได้เชื่อมโยงเรื่องสุขนาฏกรรมมืดว่าเกี่ยวข้องกับนักเขียนตั้งแต่ชาวกรีกโบราณอริสโตฟานเนส
== อ้างอิง ==
มุกตลก
อารมณ์ขัน
ประเภทของภาพยนตร์
ตำบลแดร์แพฮน์

แดร์แพฮน์ (درپهن) เป็นตำบลในอำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน แบ่งออกเป็น 35 หมู่บ้าน จากสำมะโน พ.ศ. 2549 หมู่บ้านนี้มีประชากร 6,118 คนใน 1,309 ครัวเรือน
== อ้างอิง ==
แดร์แพฮน์
ไลเดนฟิมส์

บริษัท ไลเดนฟิมส์ จำกัด  เป็นสตูดิโอและวิสาหกิจผลิตแอนิเมชันญี่ปุ่น มีสำนักงานใหญ่ที่ย่านคามิโองิ เขตซูงินามิ กรุงโตเกียว และมีสตูดิโอแอนิเมชันที่เกียวโตและโอซากะ
== การก่อตั้ง ==
ไลเดนฟิมส์ก่อตั้งขึ้นเมื่อวันที่ 22 กุมภาพันธ์ พ.ศ. 2555 และหลังจากนั้นไม่นาน ก็ได้เข้าร่วมถือหุ้นกับบริษัทอัลตราซูเปอร์พิกเชอส์ ควบคู่ไปกับสตูดิโอ ซันจิเก็ง, ทริกเกอร์ และออร์เดต ปัจจุบันบริษัทนี้มีผู้แทนคือเท็ตสึโร ซาโตมิ
บริษัทได้ขยายสาขาออกไป โดยปัจจุบันประกอบด้วยห้าสาขาแยกกันกับสาขาซูงินามิ: ไลเดนฟิมส์เกียวโตสตูดิโอ   ก่อตั้งขึ้นในปี พ.ศ. 2558, ไลเดนฟิมส์โอซากะสตูดิโอ   ก่อตั้งในปี พ.ศ. 2556, สตูดิโอของโตเกียว 2 แห่ง ได้แก่ ไลเดนฟิล์มโตเกียวสตูดิโอที่ 1  และไลเดนฟิมส์โตเกียวสตูดิโอที่ 2   และไลเดนฟิมส์ฟูกูยะสตูดิโอ   ก่อตั้งในปี พ.ศ. 2561
ในปี พ.ศ. 2559 เกียวโตสตูดิโอผลิตซีรีส์ของตนเอง และในปี พ.ศ. 2563 โอซากะสตูดิโอก็ผลิตซีรีส์ของตนเองเช่นกัน
== อ้างอิง ==
== แหล่งข้อมูลอื่น ==
 
แอนิเมชันสตูดิโอในโตเกียว
หมาป่ากับลูกแพะทั้งเจ็ด

"หมาป่ากับลูกแพะทั้งเจ็ด" (The Wolf and the Seven Young Goats; Der Wolf und die sieben jungen Geißlein) เป็นนิทานที่รวบรวมโดยพี่น้องตระกูลกริมม์ และตีพิมพ์ในเทพนิยายกริมม์ (KHM 5)  จัดเป็นนิทานประเภท B124 ตามระบบจัดจำแนก Aarne–Thompson
นิทานเรื่องนี้มีความคล้ายคลึงกับ "ลูกหมูสามตัว" และนิทานพื้นบ้านเรื่องอื่น ๆ ในประเภท 124 อย่างเห็นได้ชัด การช่วยเหลือลูกแพะจากท้องของหมาป่าและการลงโทษหมาป่าโดยการเอาหินยัดใส่ท้องก็สามารถเทียบได้กับการช่วยเหลือและการแก้แค้นของหนูน้อยหมวกแดงต่อหมาป่า (Aarne-Thompson ประเภท 333)
== ต้นกำเนิด ==
นิทานเรื่องนี้ตีพิมพ์โดยพี่น้องตระกูลกริมม์ ใน Kinder- und Hausmärchen ฉบับพิมพ์ครั้งแรกในปี ค.ศ. 1812 แหล่งที่มาของนิทานมาจากตระกูล Hassenpflug แห่งเมืองฮาเนา นิทานที่คล้ายคลึงกันเรื่อง หมาป่ากับเด็กชาย  (The Wolf and the Kids) ได้รับการเล่าขานในตะวันออกกลางและบางส่วนของยุโรป และอาจมีต้นกำเนิดในศตวรรษที่ 1
== เรื่องย่อ ==
แม่แพะทิ้งลูก ๆ ทั้ง 7 ตัวไว้ที่บ้านในขณะที่แม่แพะเข้าไปในป่าเพื่อหาอาหาร ก่อนที่เธอจะออกจากบ้าน เธอได้เตือนลูก ๆ เกี่ยวกับหมาป่าที่จะพยายามแอบเข้าไปในบ้านและกินพวกลูกแพะ หมาป่าจะแกล้งทำเป็นเป็นแม่แพะและโน้มน้าวให้เหล่าลูกแพะเปิดประตู ลูกแพะสามารถแยกแยะได้ว่าเป็นแม่ของตนจริงหรือไม่จากเท้าสีขาวและเสียงที่ไพเราะ
แม่แพะออกจากบ้านไปและลูกแพะทั้งเจ็ดอยู่ในบ้าน ไม่นานนักพวกลูกแพะก็ได้ยินเสียงที่ประตูว่า "ให้แม่เข้าไปหน่อยลูก แม่มีอะไรจะให้กับลูก ๆ ทุกคน" แท้จริงแล้วผู้ที่พูดคือหมาป่าที่มีเสียงห้าว พวกลูกแพะจึงไม่ยอมให้มันเข้าไป หมาป่าไปที่ตลาด ร้านค้า หรือร้านขายยา และขโมยน้ำผึ้ง ยา หรือชอล์กเพื่อทำให้เสียงตนนุ่มนวลลง ต่อมาไม่นานนัก ลูกแพะก็ได้ยินเสียงที่ประตูอีกครั้งว่า  "ให้แม่เข้าไปหน่อยลูก แม่มีอะไรจะให้กับลูก ๆ ทุกคน" คราวนี้เสียงสูงและไพเราะเหมือนแม่ของพวกลูกแพะ พวกลูกแพะกำลังจะเปิดประตูให้เข้ามา แต่ลูกแพะตัวน้องสุดท้องมองลอดช่องประตูและสังเกตเห็นเท้าสีดำขนาดใหญ่ของหมาป่า พวกลูกแพะจึงไม่ยอมเปิดประตู หมาป่าก็จากไปอีกครั้ง
หมาป่าไปที่ร้านขนมปังหรือโรงสี และขโมยแป้งมาทาตัว ทำให้เท้าสีดำกลายเป็นสีขาว หมากลับไปที่บ้านของลูกแพะและพูดว่า "ให้แม่เข้าไปหน่อยลูก แม่มีอะไรจะให้กับลูก ๆ ทุกคน" ลูกแพะเห็นว่าเท้าของหมาป่ามีสีขาวและยังได้ยินเสียงไพเราะ จึงเปิดประตู หมาป่ากระโดดเข้าไปในบ้านและกินลูกแพะไปหกตัว ลูกแพะตัวน้องสุดท้องซ่อนตัวจากหมาป่าในนาฬิกาคุณปู่และไม่ถูกกิน
ต่อมาในวันนั้นแม่แพะมาจากป่ากลับมาบ้าน เธอว้าวุ่นใจเมื่อพบว่าประตูเปิดออกและลูก ๆ ของเธอหายไปทั้งหมด เธอมองไปรอบ ๆ และเห็นหมาป่านอนหลับอยู่ใต้ต้นไม้ หมาป่ากินเยอะเกินไปจึงไม่สามารถเคลื่อนไหวได้ แม่แพะบอกลูกแพะตัวสุดท้องให้รีบเอากรรไกร เข็ม และด้ายมาให้เธอ เธอใช้กรรไกรผ่าท้องของหมาป่าและลูกแพะทั้งหกก็พุ่งออกมาโดยไม่เป็นอันตรายอย่างน่าอัศจรรย์ พวกแพะใส่หินเข้าไปในท้องของหมาป่า และแม่แพะก็ใช้เข็มและด้ายเย็บท้องของหมาป่าให้กลับเป็นดังเดิม เมื่อหมาป่าตื่นขึ้นก็รู้สึกกระหายน้ำมาก จึงไปที่แม่น้ำเพื่อดื่มน้ำ แต่น้ำหนักของหินในท้องถ่วงให้หมาป่าจึงตกลงไปจมน้ำตาย ลูกแพะทุกตัวดีใจที่พวกตนปลอดภัย ครอบครัวแพะก็อยู่ด้วยกันอย่างมีความสุขตลอดไป
== ดูเพิ่ม ==
หนูน้อยหมวกแดง
ลูกหมูสามตัว
== อ้างอิง ==
== แหล่งข้อมูลอื่น ==
(
ตัวละครที่เป็นหมาป่า
นิทาน
วัดชัยภูมิวนาราม

วัดชัยภูมิวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง  อำเภอเมืองชัยภูมิ จังหวัดชัยภูมิ มีเนื้อที่ 50 ไร่ 10 ตารางวา ปัจจุบันมี พระปริยัติกิจวิธาน (พระมหาสมวงษ์ สีลภูสิโต) ดำรงตำแหน่งเจ้าอาวาส
ได้รับใบอนุญาตให้สร้างวัดเมื่อวันที่ 22 ธันวาคม พ.ศ. 2499 ตั้งวัดเมื่อวันที่ 26 ธันวาค พ.ศ. 2502 ได้รับพระราชทานวิสุงคามสีมาเมื่อ พ.ศ. 2503 ได้รับพระราชทานวิสุงคามสีมาเมื่อวันที่  26 สิงหาคม พ.ศ. 2559 ได้เริ่มสร้างขึ้นตามคำแนะนำของเจ้าประคุณสมเด็จพระพุฒาจารย์  (อาจ อาสมมหาเถระ) เมื่อครั้งดำรงตำแหน่งเป็นพระพิมลธรรม  สังฆมนตรีว่าการองค์การปกครองสงฆ์ ซึ่งได้เดินทางมายังจังหวัดชัยภูมิ เพื่อตรวจการคณะสงฆ์และทำพิธีเปิดคีรีคงคาวนาราม  ตำบลช่องสามหมอ  อำเภอแก้งคร้อ จังหวัดชัยภูมิ ท่านได้แนะนำว่าน่าจะมีวัดวิปัสสนากรรมฐานที่ตั้งอยู่ใกล้ตัวจังหวัด อีกแห่งหนึ่งเพื่อประโยชน์ในการอบรมประชาชน การประชุมเป็นผลว่าจะร่วมกันสร้างวัดวิปัสสนากรรมฐาน ขึ้นให้สำเร็จจนได้ ท่านเจ้าประคุณสมเด็จฯ ได้กรุณาให้ชื่อวัดนี้ไว้ว่า "วัดชัยภูมิวนาราม" และมอบเงินก้อนหนึ่ง
ด้านการศึกษาทางวัดได้จัดให้มีการศึกษาพระปริยัติธรรมทั้งด้านธรรมและบาลีควบคู่ไปกับการปฏิบัติธรรมกรรมฐาน วัดเป็นที่ตั้งของสำนักปฏิบัติธรรมประจำจังหวัดชัยภูมิ แห่งที่ 9  มีศูนย์พระพุทธศาสนาวันอาทิตย์
==รายนามเจ้าอาวาส==
พระราชมงคลมุนี (ลึก ปญฺญาวโร)
พระครูพิสิษฐ์ขันติธรรม (สุนันท์ ขนฺติโก)
พระปริยัติกิจวิธาน (พระมหาสมวงษ์ สีลภูสิโต)
==อ้างอิง==
ชัยภูมิวนาราม
สัญญารักจักรพรรดิคังซี

สัญญารักจักรพรรดิคังซี (寂寞空庭春欲晚) เป็นซีรีส์ทางโทรทัศน์ของจีนในปี ค.ศ. 2016 นำแสดงโดย หลิว ข่ายเวย์, เจิ้ง ฉ่วง และจาง ปินปิน สร้างจากนวนิยายอิงประวัติศาสตร์จีนเรื่อง Lonely Courtyard in Late Spring ซีรีส์เรื่องนี้ออกอากาศทาง Zhejiang Television และ Shenzhen Television ตั้งแต่วันที่ 1 กุมภาพันธ์ถึง 23 กุมภาพันธ์ ค.ศ. 2016
== เรื่องย่อ ==
เรื่องนี้เกี่ยวกับจักรพรรดิคังซีและพระสนมเหลียงเฟยจากตระกูลเว่ย์ พระราชมารดาขององค์ชายยฺหวิ่นซื่อ (องค์ชาย 8)
เมื่อจักรพรรดิคังซี (หลิว ข่ายเวย์) พระชนมายุได้ 16 พรรษา พระองค์ได้กำจัดเอ๋าไป้ (ฉี เส้าเฉียน) ขุนนางทรราช และพันธมิตรของเขา ความเข้าใจผิดทำให้ Wei Abunai ขุนนางผู้ภักดีถูกกล่าวหาว่าเป็นกบฏ ทำให้ทั้งครอบครัวของเขาถูกสังหาร เหลียงเอ๋อ (เจิ้ง ฉ่วง) ในวัย 10 ขวบต้องทนเห็นการตายของพ่อแม่และพี่ชายของเธอไปต่อหน้าต่อตา ขณะที่เธอกำลังหลบหนี เธอได้พบกับยุวจักรพรรดิคังซีผู้ซึ่งถูกศัตรูไล่ล่า โดยปราศจากความรู้ภูมิหลังของกันและกัน เหลียงเอ๋อและจักรพรรดิคังซีต้องเผชิญกับความเป็นและความตาย และได้ทิ้งความประทับใจไว้อย่างลึกซึ้งต่อกันและสัญญาว่าจะพบกันใหม่ อย่างไรก็ตาม เหลียงเอ๋อสูญเสียความทรงจำเนื่องจากการถูกลอบสังหาร เพื่อปกป้องเหลียงเอ๋อ ลูกพี่ลูกน้องของเธอคือน่าหลานหรงรั่ว (จางปินปิน, ได้รับแรงบันดาลใจจากน่าหลานซิงเต๋อ) เขาจึงเปลี่ยนชื่อของเธอเป็นเว่ย์ หลินหลาง และรับเธอไว้ในความดูแลของเขา ทั้งสองเติบโตมาด้วยกันและพัฒนาสายสัมพันธ์พิเศษ อย่างไรก็ตาม พ่อของหรงรั่วคือน่าหลานหมิงจู กลัวว่าตัวตนของหลินหลางจะสร้างปัญหาให้กับครอบครัว จึงแอบส่งเธอเข้าไปในวังเพื่อเป็นนางกำนัลเพื่อป้องกันไม่ให้ทั้งสองอยู่ด้วยกัน หลินหลางคิดว่าเธอจะต้องตายอย่างโดดเดี่ยวในพระราชวัง แต่การปรากฏตัวของจักรพรรดิคังซีทำให้ชีวิตของเธอปั่นป่วน การกลับมาพบกันอีกครั้งของเธอกับหรงรั่ว ก็ทำให้เธอมีความหวังอีกครั้ง จักรพรรดิคังซีรู้จักหลินหลางในฐานะเด็กสาวที่เคยช่วยชีวิตพระองค์ไว้ตั้งแต่ยังเป็นเด็ก และพระองค์ใช้วิธีต่าง ๆ เพื่อช่วยให้เธอระลึกถึงอดีต ในขณะเดียวกันหรงรั่ววางแผนที่จะพาหลินหลางหนีออกจากวัง ทำให้เธอติดอยู่ตรงกลางระหว่างจักรพรรดิผู้เอาแต่ใจกับคนรักในวัยเด็กของเธอ
หลังจากที่จักรพรรดิคังซีตกหลุมรักหลินหลางอย่างสุดซึ้ง พระองค์จึงได้รู้ว่าแท้จริงแล้วเธอคือลูกพี่ลูกน้องของหรงรั่วที่รักเธอมาตลอด หลังจากผ่านความยากลำบากมาด้วยกันหลายครั้งหลินหลางก็ตระหนักว่าเธอตกหลุมรักจักรพรรดิคังซี อย่างไรก็ตาม ในขณะนี้ เธอฟื้นความทรงจำของเธอ และตระหนักว่าจักรพรรดิคังซีต้องรับผิดชอบต่อการตายของครอบครัวของเธอ พี่ชายของหลินหลางคือฉางชิงซึ่งปลอมตัวเข้าไปในวังในฐานะขันที ปรากฏตัวและเปิดเผยตัวตนของเขาต่อหลินหลางและกดดันให้เธอหาทางแก้แค้นให้กับครอบครัวของพวกเขา หลินหลางและจักรพรรดิคังซีจึงพัวพันกับความรักอันโศกเศร้าและบีบคั้นหัวใจ
== นักแสดง ==
หลิว ข่ายเวย์ - จักรพรรดิคังซี
เจิ้ง ฉ่วง - เว่ย์หลินหลาง
จางปินปิน - น่าหลานหรงรั่ว
หมี เสว่ - จักรพรรดินีเซี่ยวจฺวัง พระพันปีหลวง
== อ้างอิง ==
ละครโทรทัศน์จีน
กีฬาแฮนด์บอลในแพนอเมริกันเกมส์ 2023

การแข่งขันกีฬา แฮนด์บอลในแพนอเมริกันเกมส์ 2023 มีกำหนดจะจัดขึ้นตั้งแต่วันที่ 21 ตุลาคม ถึง 1 พฤศจิกายน ค.ศ. 2023 ที่กิมนาซิโอ โปลิเดปอร์ติโบ เด บีญา เดล มาร์ ซึ่งตั้งอยู่ใน วีน่า เดล มาร์
ทีมชายทั้งหมด 8 ทีมและทีมหญิง 8 ทีม (แต่ละทีมประกอบด้วยนักกีฬาไม่เกิน 14 คน) จะแข่งขันกันในแต่ละรายการ ซึ่งหมายความว่ามีนักกีฬาทั้งหมด 224 คนเข้าร่วมการแข่งขัน
ผู้ชนะการแข่งขันแต่ละรายการจะมีสิทธิ์เข้าร่วมแข่งขันโอลิมปิกฤดูร้อน 2024 ที่ปารีส ประเทศฝรั่งเศส
== รอบคัดเลือก ==
ทีมชาย 8 ทีมและทีมหญิง 8 ทีมจะผ่านเข้ารอบแข่งขันในแต่ละรายการ ประเทศเจ้าภาพ (ชิลี) ได้รับการคัดเลือกโดยอัตโนมัติในทั้งสองรายการ พร้อมกับทีมอื่น ๆ อีก 7 ทีม
=== ทีมชาย ===
=== ทีมหญิง ===
== อ้างอิง ==
แพนอเมริกันเกมส์
แฮนด์บอลชายชิงแชมป์ยุโรป 2024

การแข่งขัน แฮนด์บอลชายชิงแชมป์ยุโรป 2024 จะเป็นการแข่งขันครั้งที่ 16 และเป็นครั้งที่ 3 ที่มีทีมชาติ 24 ทีมเข้าร่วมแข่งขัน โดยจะจัดขึ้นที่ประเทศเยอรมนี ตั้งแต่วันที่ 10 ถึง 28 มกราคม ค.ศ. 2024
== สนามแข่งขัน ==
ในวันที่ 10 มิถุนายน พ.ศ. 2564 มีการประกาศเมืองเจ้าภาพที่จะจัดการแข่งขันใน 6 เมือง นัดเปิดการแข่งขันจะจัดขึ้นที่ เมอร์คูร์สปีล-อารีน่า ใน ดึสเซลดอร์ฟ และตั้งเป้าที่จะทำลายสถิติโลกสำหรับการแข่งขันแฮนด์บอลในร่มที่มีผู้เข้าร่วมมากที่สุด และรอบชิงชนะเลิศจะจัดขึ้นท่ี่สนามลานเซสอารีน่า ในโคโลญ
เมื่อวันที่ 14 กันยายน พ.ศ. 2565 มีการประกาศว่าสนามคลาสสิกโอลิมเปียฮัลเลในมิวนิก (เคยเป็นเจ้าภาพจัดการแข่งขันกีฬาแฮนด์บอลในโอลิมปิกฤดูร้อน 1972 รอบหลักและรอบชิงเหรียญ รวมถึงการแข่งขันรอบแบ่งกลุ่มในแฮนด์บอลชายชิงแชมป์โลก 2019) จะใช้แทนที่ SAP Garden ที่สร้างล่าช้า เนื่องจากการขาดแคลนวัสดุและแรงงาน สนามจะก่อสร้างไม่เสร็จทันตามกำหนดเวลาสำหรับการแข่งขันในเดือนมกราคม ค.ศ. 2024 ดังนั้นผู้จัดงานจึงยกเลิก ทั้งโอลิมเปียฮัลเล และ แซบการ์เดนที่จะเสร็จในอนาคต ตั้งอยู่ใกล้กันในโอลิมเปียพาร์ก
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์เสนอตัวของเยอรมนี
เว็บไซต์ทางการ (เร็วๆ นี้)
แฮนด์บอลชายชิงแชมป์ยุโรป
กีฬาแฮนด์บอล
แฮนด์บอลหญิงชิงแชมป์โลก 2023

การแข่งขัน แฮนด์บอลหญิงชิงแชมป์โลก 2023 จะเป็นการแข่งขันชิงแชมป์ครั้งที่ 26 ซึ่งจัดโดยสหพันธ์แฮนด์บอลนานาชาติ (IHF) ตั้งแต่วันที่ 30 พฤศจิกายน ถึง 17 ธันวาคม ค.ศ. 2023 ที่จะร่วมกันจัดโดยประเศเดนมาร์ก, นอร์เวย์ และ สวีเดน และจะเป็นครั้งที่ 3 ในประวัติศาสตร์การแข่งขันแฮนด์บอลที่มีชาติเจ้าภาพจัดการแข่งขันชิงแชมป์ร่วมกัน เป็นครั้งแรกในประเทศสวีเดน และเป็นครั้งแรกที่แข่งขันในสามประเทศ
== การคัดเลือกเจ้าภาพ ==
หลังจากการถอนตัวของประเทศรัสเซีย ประเทศเดนมาร์ก/นอร์เวย์/สวีเดน และฮังการีได้เข้าร่วมการเสนอตัวเป็นเจ้าภาพจัดการแข่งขัน ซึ่งกลุ่มประเทศนอร์ดิก ทั้งสามได้รับคัดเลือกจากสภาไอเอชเอฟ ในการประชุมที่จัดขึ้นใน ปารีส, ประเทศฝรั่งเศส เมื่อวันที่ 28 มกราคม ค.ศ. 2017
== สนามแข่งขัน ==
การเสนอตัวเป็นเจ้าภาพร่วมของกลุ่มประเทศนอร์ดิก มีเมืองเจ้าภาพและสนามแข่งขันรวมกัน 6 แห่งต่อไปนี้:
== อ้างอิง ==
== แหล่งข้อมูลอื่น ==
เว็บไซต์หลัก 
เว็บไซต์ IHF
แฮนด์บอล
แฮนด์บอลหญิงชิงแชมป์ยุโรป 2022

การแข่งขัน แฮนด์บอลหญิงชิงแชมป์ยุโรป 2022 จัดขึ้นที่ประเทศสโลวีเนีย นอร์ทมาซิโดเนีย และมอนเตเนโกร ตั้งแต่วันที่ 4 ถึง 20 พฤศจิกายน ค.ศ. 2022 การแข่งขันได้เลื่อนไปหนึ่งเดือนเพื่อไม่ให้ตรงกับฟุตบอลโลก 2022 ที่ประเทศกาตาร์
ทีมสามอันดับแรกผ่านเข้ารอบการแข่งขันชิงแชมป์โลกปี ค.ศ. 2023 และผู้ชนะจะได้สิทธิ์เข้าร่วมแข่งขันกีฬาโอลิมปิกฤดูร้อน 2024 ด้วย
ประเทศนอร์เวย์คว้าแชมป์เป็นครั้งที่ 9 หลังจากเอาชนะเดนมาร์กในรอบชิงชนะเลิศ เหรียญทองแดงตกเป็นของมอนเตเนโกร ซึ่งเอาชนะฝรั่งเศส
== สนามแข่งขัน ==
== อ้างอิง ==
== แหล่งข้อมูลอื่น ==
EHF Euro 2022 at eurohandball.com
แฮนด์บอลชายชิงแชมป์ยุโรป
กีฬาแฮนด์บอล
พระเจ้าโลเชงเยน

พระเจ้าโลเชงเยน(c=邏盛炎) หรือ พระเจ้าโลเชง(邏盛) เป็นขุนหลวงแห่งเหม่งแซ(蒙舍詔)ที่ 2 เป็นพระโอรสของพระเจ้าสีนุโล ทรงครอง ราชย์ช่วงปี พ.ศ. 1217–1255 (ค.ศ. 674–712)
== อ้างอิง ==
พระมหากษัตริย์น่านเจ้า
อำเภอเซนเดร์ก

อำเภอเซนเดร์ก (بخش سندرک) เป็นอำเภอในเทศมณฑลมีนอบ จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 19,501 คนใน 4,191 ครัวเรือน อำเภอนี้มีเมืองเพียงเมืองเดียวคือเซนเดร์ก และ 3 ตำบล คือ ตำบลโบนแดร์, ตำบลแดร์แพฮ์น และตำบลเซนเดร์ก
== อ้างอิง ==
เซนเดร์ก
พระเจ้าเชงโลพี

พระเจ้าเชงโลพี(c=盛邏皮) เป็นขุนหลวงแห่งเหม่งแซ(蒙舍詔)ที่ 3 เป็นพระโอรสของพระเจ้าโลเชงเยน ทรงครอง ราชย์ช่วงปี พ.ศ. 1255–1271 (ค.ศ. 712–728)
== อ้างอิง ==
พระมหากษัตริย์น่านเจ้า
อำเภอกัวลาเซอลาโงร์

กัวลาเซอลาโงร์ (Kuala Selangor) เป็นอำเภอในรัฐเซอลาโงร์ ประเทศมาเลเซีย กินพื้นที่ 1,194.52 ตารางกิโลเมตร โดยมีแม่น้ำเซอลาโงร์แบ่งอำเภอนี้ออกเป็น 2 เขต คือ ตันจุงการังและกัวลาเซอลาโงร์
==เขตบริหาร==
อำเภอกัวลาเซอลาโงร์แบ่งออกเป็น 9 ตำบล ดังนี้:
อาปี-อาปี
เบิซตารีจายา
ฮูจงเปอร์มาตัง
ฮูลูติงกี
อีจก
เจอรัม
กัวลาเซอลาโงร์
ปาซางัน
ตันจุงการัง
==ประชากร==
== อ้างอิง ==
กัวลาเซอลาโงร์
พระเจ้าอิมูซุน

พระเจ้าอิมูซุน(c=異牟尋) เป็นกษัตริย์แห่งน่านเจ้าที่ 3 เป็นพระโอรสของเฝิงเจียอี้(鳳伽異) ทรงครอง ราชย์ช่วงปี พ.ศ. 1322–1351 (ค.ศ. 779–808)
== อ้างอิง ==
พระมหากษัตริย์น่านเจ้า
อาณาจักรต้าอี้หนิง

อาณาจักรต้าอี้หนิง (c=大義寧|p=Dàyìníng ) เป็นอาณาจักรที่ปกครองยูนนานย์ตั้งแต่ปี ค.ศ. 930-937 โดยรวมแล้วอาณาจักรต้าอี้หนิงมีอายุ 8 ปี
== จักรพรรดิต้าอี้หนิง ==
หยาง ก้านเจิน (楊干貞) ครองราชย์ ค.ศ. 929 – 930
หยาง เจ้า (楊詔) ครองราชย์ ค.ศ. 930 – 937
== อ้างอิง ==
น่านเจ้า
อาณาจักรน่านเจ้า
รัฐสิ้นสภาพในประวัติศาสตร์จีน
รัฐสิ้นสภาพในประเทศจีน
อาณาจักรต้าเทียนซิ่ง

อาณาจักรต้าเทียนซิ่ง (c=大天興|p=Dàtiānxīng ) เป็นอาณาจักรที่ปกครองยูนนานย์ตั้งแต่ปี ค.ศ. 928-929 โดยรวมแล้วอาณาจักรต้าเทียนซิ่งมีอายุ 1 ปี
== จักรพรรดิต้าเทียนซิ่ง ==
จ้าว ซ่านเจิ้ง (趙善政) ครองราชย์ ค.ศ. 928 – 929
== อ้างอิง ==
น่านเจ้า
อาณาจักรน่านเจ้า
รัฐสิ้นสภาพในประวัติศาสตร์จีน
รัฐสิ้นสภาพในประเทศจีน
อาณาจักรต้าฉางเหอ

อาณาจักรต้าฉางเหอ (c=大長和|p=Dàchánghé ) เป็นอาณาจักรที่ปกครองยูนนานย์ตั้งแต่ปี ค.ศ. 902-928 โดยรวมแล้วอาณาจักรต้าฉางเหอมีอายุ 26 ปี
== จักรพรรดิต้าฉางเหอ ==
เจิ้ง หมายซื่อ (鄭買嗣) ครองราชย์ ค.ศ. 902 – 909
เจิ้ง หยินหมิน (鄭仁旻) ครองราชย์ ค.ศ. 909 – 926
เจิ้ง หลงต้าน (鄭隆亶) ครองราชย์ ค.ศ. 926 – 928
== อ้างอิง ==
น่านเจ้า
อาณาจักรน่านเจ้า
รัฐสิ้นสภาพในประวัติศาสตร์จีน
รัฐสิ้นสภาพในประเทศจีน
พระเจ้าชิลุง

พระเจ้าชิลุง(c=世隆) เป็นกษัตริย์แห่งน่านเจ้าที่ 8 เป็นพระโอรสของพระเจ้ากวนเฟงยู ทรงครอง ราชย์ช่วงปี พ.ศ. 1402–1420 (ค.ศ. 859–877)
พระเจ้าชิลุงได้เปลี่ยนนามอาณาจักร "ต้าบอง" (大蒙)เป็น "ต้าหลี่" (大禮)
== อ้างอิง ==
พระมหากษัตริย์น่านเจ้า
จ้าว ซ่านเจิ้ง

จ้าว ซ่านเจิ้ง (趙善政) เป็นปฐมกษัตริย์แห่งอาณาจักรต้าเทียนซิ่ง ทรงครอง ราชย์ช่วงปี พ.ศ. 1471–1472 (ค.ศ. 928–929)
== อ้างอิง ==
พระมหากษัตริย์น่านเจ้า
หยาง ก้านเจิน

หยาง ก้านเจิน (楊干貞) เป็นปฐมกษัตริย์แห่งอาณาจักรต้าอี้หนิง ทรงครอง ราชย์ช่วงปี พ.ศ. 1472–1473 (ค.ศ. 929–930)
== อ้างอิง ==
พระมหากษัตริย์น่านเจ้า
ความสัมพันธ์ไทย–มาเลเซีย

ความสัมพันธ์ไทย–มาเลเซีย (Hubungan Malaysia–Thailand / هوبوڠن مليسيا–تايلاند) สื่อถึงความสัมพันธ์ทางการทูตแบบทวิภาคีระหว่างประเทศไทยกับประเทศมาเลเซีย ประเทศไทยมีสถานเอกอัครราชทูตในกัวลาลัมเปอร์และสถานกงสุลใหญ่ในจอร์จทาวน์และโกตาบารู ส่วนประเทศมาเลเซียมีสถานเอกอัครราชทูตในกรุงเทพมหานคร
ไทยและมาเลเซียมักมักร่วมมือกันในด้านต่าง ๆ ในพื้นที่ชายแดน เช่น การค้าและการลงทุน ความมั่นคงและการป้องกัน การศึกษาและการฝึกอาชีพ เยาวชนและกีฬา การท่องเที่ยว ความเชื่อมโยงและการพัฒนาเศรษฐกิจและสังคม เนื่องจากปัญหากลุ่มแบ่งแยกดินแดนในสามจังหวัดชายแดนภาคใต้ของประเทศไทย ก่อนหน้านี้มีนักการเมืองบางคนในประเทศไทยกล่าวอ้างอย่างเปิดเผยว่าบางพรรคในมาเลเซียสนใจสาเหตุของฝ่ายตรงข้ามในสงคราม ซึ่งรัฐบาลชุดหลังโต้แย้งอย่างรุนแรง เนื่องจากมาเลเซียได้ให้ความช่วยเหลือในการเจรจาสันติภาพระหว่างรัฐบาลไทยกับกลุ่มแบ่งแยกดินแดน

== เปรียบเทียบประเทศ ==
== ดูเพิ่ม ==
ต้นไม้เงินต้นไม้ทอง
ชายแดนไทย–มาเลเซีย
มาเลเซียเชื้อสายไทย
ไทยเชื้อสายมลายู
== อ้างอิง ==
 
ไทย
มาเลเซีย
ตำบลโบนแดร์

โบนแดร์ (بندر) เป็นตำบลในอำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2549 หมู่บ้านนี้มีประชากร 3,512 คนใน 787 ครัวเรือน
== อ้างอิง ==
โบนแดร์
คัง ฮัน-นา

คัง ฮัน-นา (เกิด 30 มกราคม 1989) เป็นนักแสดงชาวเกาหลีใต้   เธอรับบทนำในภาพยนตร์และซีรีส์ทางโทรทัศน์หลายเรื่อง ได้แก่ ข้ามมิติ ลิขิตสวรรค์ (2016), Rain or Shine (2017), ย้อนเวลารักภรรยาคนเดิม (2018), สตาร์ทอัพ (2020) และ รูมเมตฉันคือคุณชายจิ้งจอก (2021)
==ชีวิตในวัยเด็กและการศึกษา==
คัง ฮัน-นา ได้รับทั้งปริญญาตรีและปริญญาโทสาขาการละครจากมหาวิทยาลัยจุงอัง
==อาชีพ==
===2009–2015: จุดเริ่มต้นอาชีพ===
ฮันนาเปิดตัวในภาพยนตร์สั้นเรื่อง Last Homecoming และ King of Guitar ทั้งสองเรื่องในปี 2009
ในปี 2013 เธอเริ่มมีบทบาทเล็กน้อยจากภาพยนตร์เรื่อง Fasten Your Seatbelt Commitment และ  The Great Legacy  ในปีเดียวกัน เธอได้เปิดตัวทางโทรทัศน์ในละครเรื่องMiss Korea
ฮันนาได้รับบทนำครั้งแรกในภาพยนตร์เรื่อง  Empire of Lust โดยรับบทเป็นกีแซง เธอได้แสดงในภาพยนตร์สั้นเรื่อง Stand ในปีเดียวกัน
===2016–ปัจจุบัน: ความนิยมที่เพิ่มขึ้น===
เธอเริ่มมีชื่อเสียงจากบทบาทในฐานะราชินีผู้ชั่วร้ายในละครประวัติศาสตร์เรื่อง  Scarlet Heart Ryeo และเธอยังได้เสนอชื่อเข้าชิงรางวัล"Excellence Award, Actress in a Fantasy Drama" ในงาน SBS Drama Awards 2016 และ "Best New Actress" ในงาน Baeksang Arts Awards ครั้งที่53
จากนั้นเธอได้รับเลือกให้แสดงในละครโรแมนติกเรื่อง Rain or Shine ในปี 2017 ในปีเดียวกันนั้น เธอยังได้รับบทรองในละครจีนเรื่อง  Mu Ye Gui Shi
ในปี 2018  ฮันนาได้แสดงในละครโรแมนติกคอมเมดี้เรื่องFamiliar Wife
ในปี 2019  เธอได้แสดงในละครระทึกขวัญเรื่อง  60 Days สร้างมาจากซีรีส์อเมริกัน Designated Survivor ในปีเดียวกันเธอยังได้แสดงละครสั้นของDrama Stageเรื่องWoman with a Bleeding Ear
เธอยังได้รับการยืนยันให้เข้ารับตำแหน่ง Volume Upในฐานะดีเจคนใหม่โดยเริ่มตั้งแต่ 6 มกราคม 2020
เมื่อปี 2020 เธอได้แสดงละครเรื่อง Start-Up ทางช่องtvN ในบทบาทของนักธุรกิจหญิงที่ประสบความสำเร็จ ในเดือนตุลาคม 2020 สัญญาของเธอกับแฟนตาจิโอได้สิ้นสุดลง และเธอได้เซ็นสัญญาใหม่กับKeyEast
ในปี 2021  เธอได้แสดงในซีรีส์เรื่อง My Roommate Is a Gumiho
ในปี 2022 เธอได้รับเลือกให้แสดงในซีรีส์ดราม่าอิงประวัติศาสตร์ใน Bloody Heart (หรือที่รู้จักในชื่อ Red Single Heart) ทางช่องKBS2 ร่วมกับอีจุนในเรื่องเธอรับบทเป็น ยูจอง
==ผลงานการแสดง==
===ภาพยนตร์===
===ละครโทรทัศน์===
=== เว็บซีรีส์ ===
=== รายการทีวี ===
==วิทยุ==
==รางวัลและการเสนอชื่อเข้าชิง==
==อ้างอิง==
==แหล่งข้อมูลอื่น==
Official website at KeyEast 
บุคคลที่ยังมีชีวิตอยู่
บุคคลที่เกิดในปี พ.ศ. 2532
นักแสดงหญิงชาวเกาหลีใต้
นักแสดงละครโทรทัศน์หญิงชาวเกาหลีใต้
นักแสดงภาพยนตร์หญิงชาวเกาหลีใต้
บุคคลจากโซล
นักแสดงหญิงชาวเกาหลีใต้ในศตวรรษที่ 21
ศิษย์เก่าจากมหาวิทยาลัยจุงอัง
หยาง เจ้า

หยาง เจ้า (楊詔) เป็จักรพรรดิที่ 2 แห่งอาณาจักรต้าอี้หนิง เป็นน้องชายของหยาง ก้านเจิน ทรงครอง ราชย์ช่วงปี พ.ศ. 1473–1480 (ค.ศ. 930–937)
== อ้างอิง ==
พระมหากษัตริย์น่านเจ้า
เจิ้ง หมายซื่อ

เจิ้ง หมายซื่อ (鄭買嗣) เป็นปฐมกษัตริย์แห่งอาณาจักรต้าฉางเหอ ทรงครอง ราชย์ช่วงปี พ.ศ. 1445–1452 (ค.ศ. 902–909)
== อ้างอิง ==
พระมหากษัตริย์น่านเจ้า
เจิ้ง หยินหมิน

เจิ้ง หยินหมิน (鄭仁旻) เป็จักรพรรดิแห่งอาณาจักรต้าฉางเหอที่ 2 เป็นพระโอรสของเจิ้ง หมายซื่อ ทรงครอง ราชย์ช่วงปี พ.ศ. 1452–1469 (ค.ศ. 909–926)
== อ้างอิง ==
พระมหากษัตริย์น่านเจ้า
เจิ้ง หลงต้าน

เจิ้ง หลงต้าน (鄭隆亶) เป็จักรพรรดิแห่งอาณาจักรต้าฉางเหอที่ 3 เป็นพระโอรสของเจิ้ง หยินหมิน ทรงครอง ราชย์ช่วงปี พ.ศ. 1469–1471 (ค.ศ. 926–928)
== อ้างอิง ==
พระมหากษัตริย์น่านเจ้า
ต้วน ซือผิง

ต้วน ซือผิง (段思平; ไป๋: Duainb six-pienp) เป็นปฐมกษัตริย์แห่งอาณาจักรต้าหลี่ ทรงครอง ราชย์ช่วงปี พ.ศ. 1480–1487 (ค.ศ. 938–944)
== อ้างอิง ==
จักรพรรดิต้าหลี่
ต้วน เจิ้งฉุน

ต้วน เจิ้งฉุน (段正淳) หรือ ต้วนเจิ้งชุน เป็นจักรพรรดิที่ 15 แห่งอาณาจักรต้าหลี่ เป็นน้องชายของต้วน เจิ้งหมิง ทรงครอง ราชย์ช่วงปี พ.ศ. 1639–1651 (ค.ศ. 1096–1108)
== ตัวละครในนิยาย ==
ต้วนเจิ้งชุน เป็นตัวละครในนิยายกำลังภายในของกิมย้ง เรื่องแปดเทพอสูรมังกรฟ้า
== อ้างอิง ==
จักรพรรดิต้าหลี่
ภิกษุที่เป็นพระราชวงศ์